ആലപ്പുഴ മെഡിക്കല് കോളജ് ആശുപത്രിയില് ഉണ്ടായ വീഴ്ചകളില് അന്വേഷണം നടത്താന് ആരോഗ്യമന്ത്രിയുടെ നിര്ദ്ദേശം ആലപ്പുഴ: ആലപ്പുഴ മെഡിക്കല് കോളജ് ആശുപത്രിയില് ഉണ്ടായ വീഴ്ചകളില് അന്വേഷണം നടത്താന് ആരോഗ്യമന്ത്രിയുടെ നിര്ദ്ദേശം. കോവിഡ് രോഗി മരിച്ചെന്ന് ബന്ധുക്കള്ക്ക് അറിയിപ്പ് നല്കിയ സംഭവത്തില് ആണ് അന്വേഷണം. രോഗി മരിച്ചെന്ന് അറിയിച്ചതോടെ മൃതദേഹം ഏറ്റുവാങ്ങാന് ബന്ധുക്കള് എത്തിയപ്പോള് ആണ് രോഗി ജീവനോടെയുണ്ടെന്ന് വീട്ടുകാര്ക്ക് മനസ്സിലാകുന്നത്. മന്ത്രിയുടെ നിര്ദ്ദേശം അടിയന്തര റിപ്പോര്ട്ട് നല്കാനാണ്. അന്വേഷണം നടത്തുക മെഡിക്കല് കോളേജ് ഡെപ്യൂട്ടി സൂപ്രണ്ട് ഡോ അബ്ദുള് സലാം ആണ്. ജോലിയില് നിന്ന് വീഴ്ച വരുത്തിയ താല്ക്കാലിക ജീവനക്കാരനെ ഒഴിവാക്കി. കായംകുളം പള്ളിക്കല് സ്വദേശി രമണന് മരിച്ചെന്ന് ഇന്നലെയാണ് ആശുപത്രി ജീവനക്കാര് ബന്ധുക്കളെ അറിയിച്ചത്. മൃതദേഹം ഏറ്റുവാങ്ങാന് എത്തിയപ്പോള് ആണ് രമണന് ജീവനോടെയുണ്ടെന്ന് വീട്ടുകാര്ക്ക് മനസ്സിലായത്. രമണന്റെ സംസ്കാരം നടത്താനുള്ള ഒരുക്കങ്ങള് കോവിഡ് പ്രോട്ടോക്കോള് പ്രകാരം നാട്ടുകാരും ബന്ധുക്കളും ചേര്ന്ന് പൂര്ത്തിയാക്കിയിരുന്നു. വണ്ടാനം മെഡിക്കല് കോളേജ് ആശുപത്രിയിലെ ഗുരുതര വീഴ്ചയുടെ പട്ടികയില് മൃതദേഹങ്ങള് മാറി നല്കുക ബന്ധുക്കളെ കൃത്യമായി കോവിഡ് രോഗികള് മരിച്ച് ദിവസങ്ങള് കഴിഞ്ഞിട്ടും അറിയിക്കാതെ ഇരിക്കുക എന്നതിന്റെ കൂടെയാണ് ഇപ്പോള് ഇതും.The post ആലപ്പുഴ മെഡിക്കല് കോളജ് ആശുപത്രിയില് ഉണ്ടായ വീഴ്ചകളില് അന്വേഷണം നടത്താന് ആരോഗ്യമന്ത്രിയുടെ നിര്ദ്ദേശം first appeared on MalayalamExpressOnline.